Нельга спісваць з рахункаў і сельскі футбол. Неафіцыйны лідар футбольнага руху Кобрыншчыны Аляксандр Куцэвіч паведаміў, што пасля пэўнай паўзы дзякуючы ініцыятыве аматараў футбола, падтрымцы аддзела па фізічнай культуры, спорце і турызме райвыканкама ўзнавіўся чэмпіянат раёна. Новы імпульс атрымала “Трыумф-ліга” па міні-футболе, спаборніцтвы якой чацвёрты сезон запар праводзяцца на базе Буховіцкай СШ. Удзел у ёй спартсменаў ФК “Кобрын” — добры шанс у міжсезонны перыяд падтрымліваць сваю гульнявую форму. Да “Трыумф-лігі” ўжо далучыліся каманды з Антопаля і Жабінкі. Хутка прымуць удзел у спартыўных баталіях і каманды з Драгічына, в. Самары (Украіна). Цесныя добрасуседскія стасункі не толькі з беларускімі, але і з украінскімі клубамі наладзіла ветэранская каманда футбалістаў.